Ir-Regolament tal-Kummissjoni (KEE) Nru 763/83
tad-29 ta’ Marzu 1983
li jemenda għat-tlettax-il-darba r-Regolament (KEE) Nru 2730/81 li jistipula lista ta’ agenziji ta’ importazzjoni fil-pajjiżi mhux membri li għandhom id-dritt joħorġu sejħiet għall-appalt fis-settur tal-ħalib u tal-prodotti tal-ħalib
L-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni fis-suq tal-ħalib u tal-prodotti tal-ħalib [1], kif l-aħħar emendat bir-Regolament (KEE) Nru 1183/82 [2], u partikolarment Artikoli 13(3) u 17 (4),
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 632/83 [4], jistipula lista ta’ aġenziji ta’ importazzjoni fil-pajjiżi li m’ humiex Stati Membri u li għandhom id-dritt joħorġu sejħiet għall-appalt fis-settur tal-ħalib u prodotti tal-ħalib;
Billi, minħabba l-aktar informazzjoni riċenti disponibbli lill-Kummissjoni dwar il-prattiċi kummerċjali li jsegwu l-pajjiżi ta’ importazzjoni interessati u n-natura uffiċjali tal-aġenziji in kwistjoni dan ir-Regolament għandu jiġi emendat;
Billi l-miżuri pprovduti f’ dan ir-Regolament huma skond l-opinjoni tal-Kumitat ta’ Ġestjoni għall-Ħalib u prodotti tal-Ħalib,
ADOTTA DAN IR-REGOLAMENT:
Artikolu 1
L-Anness tar-Regolament (KEE) Nru 2730/81 huwa emendat kif ġej:
Il-lista ta’ organizazzjonijiet għandha tkun kompluta biż-żieda magħha ta’ dawn l-organizzazzjonijiet, li għandhom jiġu mdaħħla bl-ordni alfabetika tal-pajjiż ta’ importazzjoni:
Pajjiż tal-importazzjoni | Organizazzjoni Emittenti |
Korea | National Livestock Cooperative Federation L 426 Yeoyi-dong, Youngdeungpo-ku Seoul |
Nepal | Dairy Development Corporation, PO Box 838, Lainchour Kathmandù |
Forzi Armati tal-Ġermanja | Navy, Army and Air Force Institutes (NAAFI), Weidenbruchweg 2000, Krefeld |
Artikolu 2
Dan ir-Regolament jiġi fis-seħħ fit-tielet jum wara l-pubblikazzjoni tiegħu fil- Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fid-29 ta’ Marzu 1983.